Vineta Kveinis

Vineta Kveinis (; dzimusi kā Lāce  KuldīgāLietuvos sporto enciklopedija) ir Latvijas un Lietuvas šahiste.

 Biogrāfija 
1970. gadu beigās un 1980. gadu sākumā bijusi viena no perspektīvākajām Latvijas jaunajām šahistēm. Kuldīgas šaha trenera Jāņa Vilerta (1943—2001) audzēkne. Lielmeistaru Mihaila Tāla un Aivara Gipšļa šaha skolas dalībniece. 1978. gadā Taškentā pārstāvējusi Latvijas izlasi PSRS skolēnu spartakiādē un bijusi viena no retajām komandā, kas turnīru beigusi ar pozitīvu bilanci.Team Championship of USSR (juniors) - Tashkent 16.9-1.10.1978 Divas reizes pēc kārtas piedalījusies Latvijas sieviešu šaha čempionāta finālos (1980, 1981). 1981. gadā beigusi Kuldīgas 3. vidusskolu.1981. gada KCV absolventi Tajā pašā gadā iestājusies Maskavas Valsts Centrālā fiziskās kultūras institūta šaha nodaļā, kuru beigusi 1986. gadā. Studiju laikā apprecējusies ar nākamo Lietuvas šaha lielmeistaru Aloizu Kveini un pēc augstskolas beigšanas pārcēlusies uz dzīvi Lietuvā. Pēdējos gados pazīstama kā viena no vadošajām Lietuvas korespondencšahistēm.Player Details: Kveinys, Vineta Lietuvas izlases sastāvā izcīnījusi sudraba medaļu Pasaules sieviešu korespondencšaha 7. olimpiādē (2007—2009). Olimpiādē spēlējusi pie 3. galdiņa un individuālajā vērtējumā ierindojusies 5. vietā.CCO/L7/final Board 3, Ladies Olympiad 7 Final Board 3

 Vietas Latvijas šaha čempionātā 
 1980. gads — 7.-8. vieta.
 1981. gads — 8. vieta.

 Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1962. gadā dzimušie
Kategorija:Kuldīgā dzimušie
Kategorija:Latvijas šahisti
Kategorija:Lietuvas šahisti
Kategorija:Lietuvas latvieši
Kategorija:PSRS šahisti